Faida za kilimo

UMUHIMU WA UKULIMA
Ukulima ni ukuzaji wa mimea na uchungaji wa mifugo wa nyumbani. Ukulima ni moja wapo wa sekta ambazo ni muhimu katika faida ya Kenya. Umuhimu wa kwanza ni chakula tunachokitumia. Nchini watu hutegemea chakula kutoka kwa wakulima. Mifano ya chakula ni mahindi, maharagwe na vyakula vingine vingi. Manufaa mengine ni biashara. Kutokana na ukulima watu wameweza kufungua biashara nyingi sana kwa mfano maduka ya maua , maduka ya nyama na vingine vingi, kwa upande mwingine ukulima wa miti umetupa manufaa mengi kama kuwezesha kupata mvua ya kutosha, pia watu hutumia miti hizo kwa kujinufaisha kwa njia mbali mbali kama kujenga nyumba. Fundi huzitumia kwa kuunda vitu mbali mbali.
Kando na hayo kuna manufaa mengine fiche ambavyo wengi hawatambui moja wapo ni mbolea inayopatikana kutokana na matawi ya miti na vingine vyote. Matawi na mabaki ya mimea pia hutumika baada ya kuoza na kupata mbolea ambayo iliongeza uzalishaji katika mashamba yetu. Nchini mwetu vyakula vingi na bidhaa nyingi husafirishwa ng'ambo kwa biashara hii huwezesha maendeleo katika jamii kama ujenzi wa barabara na hospitali kati ya mengine mengi.
Pia ukulima unawezesha watu wengi kufungua viwanda mbali mbali kama kiwanda cha kusaga ngano na mengine mengi. Viwanda hivi vimeweza kuleta ajira kwa jamii haswa kwa vijana na si tu viwandani hadi mashambani.